Document ID: 32013R0154

REGOLAMENT TA’ DELEGA TAL-KUMMISSJONI (UE) Nru 154/2013
tat-18 ta’ Diċembru 2012
li jemenda l-Anness II tar-Regolament (UE) Nru 978/2012 tal-Parlament Ewropew u tal-Kunsill li japplika skema ta’ preferenzi tariffarji ġeneralizzati
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-Artikolu 207 tiegħu,
Wara li kkunsidrat ir-Regolament (UE) Nru 978/2012 tal-Parlament Ewropew u tal-Kunsill tal-25 ta’ Ottubru 2012 li japplika skema ta’ preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (1), u b’mod partikolari l-Artikolu 5(3) tiegħu,
Billi:
(1)
L-Artikolu 4 tar-Regolament (UE) Nru 978/2012 (Regolament SPĠ) jistabbilixxi l-kriterji għall-għoti tal-preferenzi tariffarji skont l-arranġament ġenerali tal-Iskema ta’ Preferenzi Ġeneralizzati (SPĠ). Skont dan, pajjiż li kien ikklassifikat mill-Bank Dinji bħala pajjiż bi dħul għoli jew bi dħul medju superjuri għal tliet snin konsekuttivi ma għandux jibbenefika minn dawn il-preferenzi.
(2)
Il-lista tal-pajjiżi benefiċjarji tal-arranġament ġenerali tas-SPĠ hija stabbilita fl-Anness II tar-Regolament SPĠ.
(3)
Il-Kummissjoni ngħatat is-setgħa li tadotta att iddelegat skont l-Artikolu 290 tat-TFUE biex tirrevedi l-Anness II sal-1 ta’ Jannar ta’ kull sena wara d-dħul fis-seħħ tar-Regolament SPĠ kif stipulat fl-Artikolu 5(2) tiegħu.
(4)
Fl-2010, 2011 u 2012 ir-Repubblika tal-Ażerbajġan u r-Repubblika Iżlamika tal-Iran ġew ikklassifikati mill-Bank Dinji bħala pajjiżi bi dħul medju superjuri.
(5)
Ir-Repubblika tal-Ażerbajġan u r-Repubblika Iżlamika tal-Iran għandhom jitneħħew mil-lista tal-pajjiżi benefiċjarji ta’ arranġament ġenerali tal-SPĠ u l-Anness II tar-Regolament SPĠ għandu jiġi emendat skont dan,
ADOTTAT DAN IR-REGOLAMENT:
Artikolu 1
L-Anness II tar-Regolament (UE) Nru 978/2012 huwa sostitwit mill-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan għandu jibda japplika minn sena wara d-data tad-dħul fis-seħħ ta’ dan ir-Regolament.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmula fi Brussell, it-18 ta’ Diċembru 2012.

Labels: 3
18
19